C 45/30
LT
Europos Sąjungos oficialusis leidinys
2023 2 6
Ieškinio pagrindai ir pagrindiniai argumentai Grįsdama ieškinį ieškovė remiasi keturiais pagrindais, kurie iš esmės yra tokie patys arba panašūs į tuos, kuriais remiamasi byloje T-555/22, Prancūzija / Komisija.
2022 m. gruodžio 16 d. pareikštas ieškinys byloje PB / BPV (Byla T-789/22) (2023/C 45/39) Proceso kalba: prancūzų Šalys Ieškovas: PB, atstovaujamas advokatės N. de Montigny Atsakovė: Bendra pertvarkymo valdyba (BPV)
Reikalavimai Ieškovas Bendrojo Teismo prašo: — panaikinti 2022 m. vasario 15 d. sprendimą, — prireikus panaikinti 2022 m. rugsėjo 6 d. sprendimą atmesti jo skundą, — įpareigoti atsakovę atlyginti ieškovui 50 000 EUR žalą, padarytą dėl jo teisės būti išklausytam ir teisės į gynybą pažeidimo, — priteisti iš atsakovės bylinėjimosi išlaidas.
Ieškinio pagrindai ir pagrindiniai argumentai Grįsdamas ieškinį dėl Bendros pertvarkymo valdybos (BPV) sprendimo atmesti jo pagalbos prašymą ieškovas remiasi trimis pagrindais. 1.
Pirmasis ieškinio pagrindas grindžiamas ieškovo teisės į gynybą pažeidimu ir procedūriniais pažeidimais.
Pirmoje dalyje ieškovas teigia, kad pažeistas skaidrumo principas, kad nesudaryta galimybė pasitikėti tuo, jog sudaryti tarnybos sutartis įgaliota tarnyba (toliau – STSĮT) yra nepriklausoma, taip pat kad atsisakyta leisti susipažinti su esmine bylos medžiagoje esančia informacija ir dokumentais.
Antroje dalyje ieškovas teigia, kad nagrinėjant jo pagalbos prašymą pažeistas konfidencialumo principas, kad nepaisyta procedūrinių garantijų, kad procedūra nebuvo vykdoma sąžiningai ir objektyviai ir galiausiai kad pažeisti Bendrųjų įgyvendinimo nuostatų priekabiavimo srityje 4.2 ir 4.3 straipsniai.
Trečioje dalyje ieškovas nurodo objektyvaus ir subjektyvaus nešališkumo nebuvimą, taip pat interesų konfliktą, dėl ko nagrinėjant jo pagalbos prašymą padarytas pažeidimas.
Ketvirtoje dalyje ieškovas teigia, kad pažeista teisė būti veiksmingai išklausytam STSĮT. 2.
Antrasis ieškinio pagrindas grindžiamas Europos Sąjungos pareigūnų tarnybos nuostatų (toliau – Pareigūnų tarnybos nuostatai) 24 straipsnio pažeidimu, pareigos padėti ir rūpestingumo pareigos pažeidimu, taip pat netinkamu administravimu. 3.
Trečiasis ieškinio pagrindas grindžiamas akivaizdžiomis vertinimo klaidomis ir Pareigūnų tarnybos nuostatų 12a straipsnio pažeidimu.